Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,                                                                                            15. juuni 2006 nr 496

Projekteerimistingimuste kinnitamine 
(Promenaadi tn 16, Haapsalu)

Läbi vaadanud OÜ Inrestauraator Projekt (asukoha aadress Lille 13, Tallinn)  12.juunil 2006   esitatud  taotluse nr 7-2.15/3432 elamu  rekonstrueerimisprojekti projekteerimistingimuste saamiseks Promenaadi tn 16   kinnistul   ja juhindudes ehitusseaduse § 19, Haapsalu Linnavolikogu 26.11.2004 määruse nr 47 § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, §  31, Haapsalu põhimääruse § 35 lg 1, p 3,  § 63 ning haldusmenetluse seadusest Haapsalu Linnavalitsus

k o r r a l d a b:	

1.	Kinnitada Promenaadi tn 16, Haapsalu elamu rekonstrueerimisprojekti  projekteerimistingimused nr 29-06 (lisatud).
2.	Korraldus teha teatavaks OÜ Inrestauraartor Projektile (Lille 13, 10614 Tallinn), Helle Juuli Lehes’ele (Övre Burasliden 7a, 41264 Göteborg, Rootsi), Helve Poska’le (Sturegatan 4, 17231 Sundbyberg, Rootsi) korralduse  koopia saatmisega posti teel, ehitus- ja arhitektuurigrupile (A.Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada  väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt 
Aselinnapea                                                                               Erko Kalev 
                                                                                                  Linnasekretär 

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 29/ 06  “13” juuni  2006

Tingimused kinnitatud:
Haapsalu Linnavalitsuse korraldusega 
nr 496        15.juuni 2006

Projekti nimetus | Elamu rekonstrueerimise projekt
Krundi asukoht | Promenaadi tn 16
Taotleja nimi | OÜ Inrestauraator Projekt, kinnistu omanikud Helle Juuli Lehes ja Helve Poska

Krundi andmed

katastritunnus 18301:004:0001, kinnistusraamatu registriosa nr 937332, 
pindala 736m^2, maakasutuse sihtotstarve - 100% väikeelamumaa

Projekti koostamisel arvestada alljärgnevat: |

1.	Koostada elamu rekonstrueerimisprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70). Kuna kinnistu asub Haapsalu Muinsuskaitsealal, peab projekteerimisel lähtuma muinsuskaitseala põhimääruses kehtestatud põhimõtetest ja nõuetest.
2.	Projekti koosseisus esitada asendiplaan M 1:500 topo-geodeetilisel alusplaanil, millele on kantud krundi piirid, ol.olevad ja projekteeritavad hooned (nurgakoordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus antakse vaated, plaanid ja lõiked mõõtkavas 1:50 või 1:100, detailid vastavalt vajadusele.
4.	Projekteerimisel tuleb lähtuda Muinsuskaitseameti kooskõlastatud muinsuskaitse eritingimustest. 
5.	Välisviimistluse lahendus ja värvitoonid  –  vastavalt 2005.a linnavalitsuse poolt kinnitatud fassaadi remondi projektile. 
6.	Elamu mahtu ja katusekallet muutmata võib viilkatuse aluse ruumi  projekteerida eluruumideks.
7.	Siseruumide lahendus projekteerida vastavalt omanike soovidele, võimalik omaette korteritega lahendus. 
8.	Amortiseerunud kuuride asemele näha ette krundile asukohad abihoonele. Asukoha valikul arvestada 2006.a. kehtestatud Rüütli tn 8a detailplaneeringus ette nähtud juurdepääsuga krundile.
9.	Vajalik  parkimine lahendada kinnistu piires.
10.	Lahendada krundi heakorrastus, haljastus ning olmeprügi kogumine.
11.	Koostada vee-, kanalisatsiooni- ja elektriprojektid. Projekteerimiseks vajalikud tehnilised tingimused taotleda omanikul.
12.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästetekeskuses.
13.	Elamu rekonstrueerimisprojekt kooskõlastada Muinsuskaitseametiga.
Ehitusloa saamiseks esitada Linnavalitsusele kooskõlastustega       köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt                                                    .… ..   Anu Joost
Linnaarengu ja muinsuskaitse peaspetsialist    ……..Tõnis Padu
Ehitusjärelevalveinsener                                   ……..  Mati Jets
Käesolevad tingimused on kehtivad kahe aasta jooksul alates nende kinnitamisest